Slovenska kronika, 13.3.2008


Naslov: KRAJANI POSTAVLJAJO NOVE ZAHTEVE

Napoved za  voditelja:

Krajani Spodnjega Starega Gradu so že v preteklosti večkrat opozarjali, da sami na račun nadomestil, ki jih krška občina dobiva zaradi nuklearke nimajo nič. Zdaj ko potekajo postopki umeščanja lokacije za trajno odlagališče nizko in srednje radioaktivnih odpadkov v Vrbini, nedaleč od njih, pa so ponovno opozorili na svoje težave in postavili vrsto zahtev, na katere pa doslej iz občine niti s pristojnih ministrstev še niso dobili nobenega odgovora. 

T- Iz Spodnjega Starega Gradu GORAN ROVAN /

X- Snemalec Jože Grajžl /

Krajani so ponovno svoje zahteve naslovili na več naslovov, saj menijo, da je že skrajni čas, da se zadeve uredijo in da jim nekdo končno nekaj da za manj vredne objekte in življenje.

T- ANDREAS REPŠE /
X- vaški odbor Spodnji Stari Grad /

Zahtevamo, da se poravna …

…možnost odselitve iz tega območja.

Krajani med drugim zahtevajo, da imajo prednost pri zaposlovanju v teh objektih, vztrajajo pa tudi, da prejemajo tudi individualno rento. Ob tem predlagajo, da se gradi odlagališče čim dlje od vasi in to na površini in ne v vkopanih silosih, čeprav so prepričani, da lokacija zanj ni primerna.

T- BRIGITA SRPČIČ /
X- vaški odbor Spodnji Stari Grad /

Bi blo verjeten, kar se tiče sanacije…

…popotresno manj lahko nevarno.

Krajane tudi moti, da je predvidena trasa nove medmestne povezave med Krškim in Brežicami tik ob naselju, zato zahtevajo, da se ta spelje bolj južno. Odločitev o morebitni gradnji odlagališča pa bi po njihovem morali sprejeti na referendumu v štirih krajevnih skupnostih, ki mejijo na predvideno lokacijo.  

